- Hindi News
- National
- भाजपा विधायक राजावत बोले कोटा में नहीं बना एयरपोर्ट, कांग्रेस प्रदेशाध्यक्ष पायलट ने तो किशनगढ़
भाजपा विधायक राजावत बोले-कोटा में नहीं बना एयरपोर्ट, कांग्रेस प्रदेशाध्यक्ष पायलट ने तो किशनगढ़ में बनवा दिया
खुद की सरकार पर ही तंज, कहा-नया एयरपोर्ट नहीं बना तो पीएम का विमान भी नहीं उतरने देंगे
कोटा| भाजपाके वरिष्ठ विधायक भवानीसिंह राजावत ने कोटा में नया एयरपोर्ट नहीं बनवाने को लेकर रविवार को इतना खफा हुए कि अपनी ही सरकार पर तंज कस दिया और कांग्रेस प्रदेशाध्यक्ष सचिन पायलट की तारीफ की। नयापुरा स्थित पोस्ट ऑफिस पासपोर्ट सेवा केंद्र के उद्घाटन के मौके पर राजावत ने सांसद ओम बिरला की मौजूदगी में कहा- पायलट जब अजमेर से सांसद थे तो किशनगढ़ जैसी जगह पर अंतर्राष्ट्रीय हवाई अड्डा बन गया। कहां किशनगढ़? और कहां कोटा? राजावत ने कहा कि नेता आते हैं तो इस हवाई अड्डे पर उतर जाते हैं, उनको लगता है कि कोटा में हवाई अड़्डा हवाई सेवा है। लेकिन अब इस हवाई अड्डे पर वीआईपी प्लेन नहीं उतरने दिया जाएगा, फिर चाहे वह पीएम का ही प्लेन क्यों हो।
शेष| पेज 4
बिरलाको भी दी चुनौती, कहा-पीएम से मिलो, नहीं मानें तो धरना दो
राजावत ने बिरला की तरफ इशारा करते हुए कहा कि एक दिन तय कर लो। प्रधानमंत्रीजी के पास जाओ और कहो कि मुझे कोटा में नया हवाई अड्डा चाहिए। अगर मना करें तो धरना देकर बैठ जाओ। कैसे नहीं बनेगा?। आपकी भावनाओं का आदर करना पड़ेगा। राजावत ने एयरपोर्ट को लेकर सांसद बिरला को चुनौती तक दे डाली। उन्होंने कहा कि मैं आपको इस मामले में आगे के लिए चुनौती देता हूं। इसे स्वीकार कर लो। इसी राज में पुराने हवाई-अड्डे पर पुराना छोटा-मोटा हवाई अड्डा चल जाएगा। उससे काम नहीं चलने वाला है। उड़नखटौलों से काम नहीं चलने वाला है। बड़ा हवाई जहाज चाहिए।
राजावत बोल रहे थे, तब बिरला उनकी ओर हाथ जोड़ते देखे गए। बाद में बिरला ने कहा कि कोटा से हवाई सेवा शुरू नहीं हुई तो चुनाव नहीं लड़ेंगे। इसी कार्यकाल में नए हवाई अड्डे की नींव रखेंगे। राज्य सरकार के जमीन आवंटन के बाद तीन माह में काम शुरू करा देंगे।
tgl_Latn sot_Latn bho_Deva bho_Deva hin_Deva hin_Deva hne_Deva hin_Deva hin_Deva hin_Deva